Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: 1993. évi LXXIX. törvény (a továbbiakban: közoktatásról
Paragraph Index: 514

„7. § (1) Ha a tanulót — kérelmére — felvették a szabadon választott tanítási órára, a tanítási év végéig, illetve, ha a tanítási év vége elõtt befejezõdik, az utolsó tanítási óra befejezéséig köteles azon részt venni, amennyiben errõl a tényrõl — a szabadon választott tanítási órára történõ jelentkezés elõtt, az iskolai értesítõben, ha ilyen nincs, a helyben szokásos módon írásban — a tanulót és a kiskorú tanuló szülõjét tájékoztatták. A szabadon választott tanórai foglalkozást az értékelés és minõsítés, a mulasztás, továbbá a magasabb évfolyamra lépés tekintetében úgy kell tekinteni, mint a kötelezõ tanítási órát. A szülõnek, továbbá ha a tanuló a tizennegyedik életévét betöltötte, a tanulónak írásban nyilatkoznia kell arról, hogy a szabadon választott tanítási órákra történõ jelentkezés jogkövetkezményeit tudomásul vette.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes